tartuNLP/wikipedia-smugri-20251201 huggingface dataset:
Dave Heineman

David Eugene (Dave) Heineman (s. 12. toukokuuta 1948) on yhdysvaltalainen republikaanipoliitikko ja Nebraskan entinen kuvernööri.
Heineman syntyi Nebraskan Falls Cityssä ja valmistui United States Military Academystä vuonna 1970.
Heineman toimi Nebraskan osavaltion rahastonhoitajana 1995–2001 ja varakuvernöörinä 2001–2005.
Heinemanista tuli Nebraskan kuvernööri 20. tammikuuta 2005. Hänen edeltäjänsä Mike Johanns erosi kesken kauden noustuaan Yhdysvaltain maatalousministeriksi. Heineman valittiin jatkamaan kuvernöörinä kaksissa vaaleissa. Hän voitti 7. marraskuuta 2006 vastaehdokkaansa, demokraattipuolueen David Hahnin 73,4 %:n äänienemmistöllä ja 2. marraskuuta 2010 Mike Meisterin 73,9 %:n äänienemmistöllä. Nebraskassa kuvernöörin peräkkäisten nelivuotiskausien määrä on rajattu kahteen, joten Heineman ei voinut olla enää ehdolla vuonna 2014.
Heineman on naimisissa Sally Ganemin kanssa. Parilla on yksi lapsi, poika.
Bethany Joy Lenz

Bethany Joy Lenz (s. 2. huhtikuuta 1981 Hollywood, Florida, Yhdysvallat) on yhdysvaltalainen laulaja ja näyttelijä. Häneltä on julkaistu albumit "Preincarnate" (2002) ja "Come on Home" (2005). Näyttelijänä hänet tunnetaan esimerkiksi sarjasta "Tunteet pelissä", jossa hän esitti vuosina 2003–2012 Haley James Scottia, Nathanin (James Lafferty) vaimoa.
Lenz oli vuosina 2005–2012 naimisissa Michael Galeottin kanssa ja hänet tunnettiin tuolloin nimellä Bethany Joy Galeotti. Heillä on yksi lapsi, helmikuussa 2011 syntynyt tytär.
Severstal Tšerepovets

HK Severstal Tšerepovets () on venäläinen jääkiekkoseura, jonka kotipaikka on Tšerepovetsin kaupunki Vologdan alueella. Seura on perustettu vuonna 1956 ja sen kotikaukalo on runsaan 6 000 katsojan Tšerepovetsin jääpalatsissa. Seuran tunnus ja nimi Severstal tulevat pörssiyritys Severstalilta, joka on Venäjän toiseksi suurin kaivos- ja metallurgian-alan yhtiö. Yritysjätti on jääkiekkoseuran päätukija. 
Nykyään Severstal Tšerepovets pelaa KHL-liigan läntisen lohkon Bobrov-divisioonassa.
Joukkue kaudella 2025–2026.
Joukkueenjohto.
"Lähde: EliteProspects"
Christoph Sumann

Christoph "Sumi" Sumann (s. 19. tammikuuta 1976 Judenburg, Itävalta) on itävaltalainen entinen ampumahiihtäjä, joka kilpaili maailmancup-tasolla kaudesta 2000-2001 kevääseen 2014 asti.
MM-kilpailut.
Sumann sijoittui Hanti-Mansijskin MM-kisoissa 2003 kahdeksanneksi sprintissä sekä kymmenenneksi normaalimatkalla ja takaa-ajossa. Hochfilzenin MM-kilpailuissa 2005 hän hiihti ankkuriosuuden Itävallan pronssijoukkueessa, jossa hänen lisäkseen kilpailivat Daniel Mesotitsch, Friedrich Pinter ja Wolfgang Rottmann. Joukkue hävisi Norjan kultakvartetille 43,3 sekuntia käytettyään neljä varapatruunaa. Norja puolestaan käytti seitsemän varapatruunaa. Hopeajoukkue Venäjä käytti viisi varapatruunaa - hävisi Norjalle tasan 26 sekuntia.
Olympialaiset.
Sumann sijoittui Torinon olympialaisissa 2006 yhdeksänneksi yhteislähdössä ja seitsemänneksi takaa-ajossa. Anterselvan MM-kilpailuissa 2007 hän sijoittui niin ikään seitsemänneksi yhteislähtökilpailussa. Pyeongchangin MM-kilpailuissa 2009 hän saavutti yhteislähtökilpailussa hopeaa 8,9 sekuntia Dominik Landertingerille hävinneenä. Viestissä hän hiihti ankkuriosuuden Itävallan saadessa Norjan jälkeen hopeaa. Vancouverin olympialaisissa 2010 Sumann saavutti hopeaa takaa-ajossa ja viestissä. Yhteislähtökilpailussa hän oli neljäs ja normaalimatkalla kahdeksas. Hanty-Mansijskin MM-kilpailuissa 2011 hän sai pronssia normaalimatkalla. Sotšin olympialaisissa 2014 hän hiihti avausosuuden pronssia saaneessa Itävallan viestijoukkueessa. 
Maailmancup.
Maailmancupissa Sumann on voittanut kuusi osakilpailua: Brezno-Osbrlien sprintin kaudella 2001–2002, Pokljukan takaa-ajon ja yhteislähdön kaudella 2006–2007, Oberhofin yhteislähdön kaudella 2008–2009, Pokljukan normaalimatkan kaudella 2009–2010 ja Hanty-Mansijskin takaa-ajokilpailun kaudella 2012–2013. Lisäksi hän sijoittui kaudella 2006–2007 kolmanneksi Ruhpoldingin yhteislähtökilpailussa. Kaudella 2008–2009 hän oli kolmas Vancouverin sprinttikilpailussa sekä Hanti-Mansijskin sprintissä ja takaa-ajossa. Kaudella 2009–2010 hän oli toinen Oslon yhteislähdössä sekä kolmas Östersundin normaalimatkan kilpailussa ja Oslon pikakilpailussa. Kaudella 2012–2013 hän sijoittui kolmanneksi Östersundin pikakilpailussa. Cupin kokonaispisteissä hän on sijoittunut yhdeksänneksi kaudella 2006–2007, kuudenneksi 2008–2009, toiseksi kaudella 2009–2010 ja kahdeksanneksi 2010–2011.
Sumann lopetti uransa kauden 2013-2014 päätteeksi.
Paul Baxter

Paul Baxter (s. 28. lokakuuta 1955 Winnipeg, Kanada) on kanadalainen jääkiekkovalmentaja. Ennen valmentajauraa Baxter pelasi jääkiekkoa ammattilaisena WHA:ssa ja NHL:ssa.
Baxter aloitti varsinaisen ammattilaisuransa WHA:n Cleveland Crusadersissa kaudella 1974-75 josta siirtyi kaudelle 1976-77 Quebec Nordiquesiin. Baxter jatkoi Nordiquesin riveissä joukkueen siirtyessä WHA:n lopettamisen jälkeen NHL:aan. Baxter jäi historiankirjoihin WHA:n eniten rangaistuna pelaajana 962 minuutillaan.
Vuosina 1979–1987 hän pelasi Quebec Nordiquesissa, Calgary Flamesissa ja Pittsburgh Penguinsissa yhteensä 472 NHL-ottelua, joissa keräsi 169 tehopistettä (48+121) ja 1564 jäähyminuuttia. Hänellä olikin tappelijan maine. Kaudella 1981–1982 Baxter oli NHL:n jäähypörssin voittaja.
Päävalmentajana Baxter on ollut IHL:n Salt Lake Golden Eaglesissa 1987–1989, jossa otti ensimmäisellä kaudella mestaruuden. Hän on ollut samassa toimessa myös 1995–1997 AHL:n Saint John Flamesissa. 
Apuvalmentaja Paul Baxter on ollut NHL:n Calgary Flamesissa 1989–1992, Chicago Blackhawksissa 1992–1995, San Jose Sharksissa 1997–2000 ja Florida Panthersissa 2001–2003. Loppuvuodesta 2006 hän aloitti HIFK:n päävalmentajana SM-liigassa ja valmensi joukkuetta kahden kauden ajan. 
Seuraavaksi Baxter siirtyi valmentamaan NAHL-junioriliigaan: ensin kaksi kautta Wenatchee Wildia ja tämän jälkeen Wichita Falls Wildcatsiä kolmen kauden ajan. Huhtikuussa 2014 Baxter nimitettiin seuran presidentiksi sekä toimitusjohtajaksi, luopuen samalla valmennuspestistään.
Atlantic Crossing

Atlantic Crossing on Rod Stewartin albumi vuodelta 1975.
Kappaleet.
"Fast Side"
"Slow Side"
Wizz Air

Wizz Air on unkarilainen halpalentoyhtiö, joka pitää päämajaansa Unkarin Vecsésissä. Yhtiö on keskittynyt lennoissaan Keski- ja Itä-Eurooppaan. Kuten monilla halpalentoyhtiöillä, sillä on monta tukikohtaa eri puolilla Keski- ja Itä-Eurooppaa.
Yhtiö operoi usein pääkenttiä hiljaisemmilta kakkoskentiltä. Suomessa se käyttää Turun lentoasemaa lennoillaan Gdańskiin, Bukarestiin ja Vilnaan. Aikaisemmin se on liikennöinyt Turusta myös muun muassa Roomaan ja Skopjeen.
Wizz Airin osake noteerataan Lontoon pörssissä. Yhtiö listautui vuonna 2015.
Laivasto.
Maaliskuussa 2023 Wizz Airin laivasto (sisältäen tytäryhtiöt) koostuu seuraavista lentokoneista. Laivaston keski-ikä on 4,5 vuotta.
Shiatsu

Shiatsu eli šiatsu on kehonkäsittelymuoto, joka perustuu kiinalaisen akupainannan perinteeseen. Shiatsu on kehitetty noin 1000 vuotta sitten.
Dosentti Jukka Martion mukaan shiatsua voidaan pitää yhtenä akupainannan muotona, tosin shiatsussa käsittely on laaja-alaisempaa.
Periaatteet ja käytäntö.
Shiatsu on kokonaisvaltainen kehonhoitomuoto, joka perustuu kehon väitetyillä energiakanavilla eli meridiaaneilla sijaitsevien akupunktiopisteiden, tsubojen, paineluun. Hoidossa meridiaanien akupisteet käydään läpi muun muassa peukaloilla, polvilla, kyynärpäillä, rystysillä tai jalkaterillä painellen. Lisäksi hoito sisältää hierontaa, venyttelyjä ja heilutteluja. Asiakas makaa futon-patjalla hoidon ajan. 
Tekniikat.
Shiatsun manuaaliset tekniikat ovat paljon vanhempia kuin muut tekniikat, kuten osteopatia, ja sen harjoittajat väittävät olevansa vanhin manipulaatiohoitokoulutuksen systemaattisesti aloittanut ammattikunta. Shiatsu-tekniikat vaihtelevat pehmeistä (esim. kädelläparantaminen ja sively) koviin (kiropraktiset tekniikat ja nikamien paikoilleen asettaminen).
Historia.
Shiatsu on vanhin fyysinen terapiamuoto, josta on olemassa kirjoitettua tekstiä. Tähän muistiin merkittyyn menetelmään kiinnitettiin huomiota lähes 3 000 vuotta sitten Keski-Kiinassa. Silloin sitä kutsuttiin nimellä Tien-An. Tämä tapahtui Keltaisen keisarin dynastian aikana 500 eaa. Varhainen muistiinmerkintä osuu samalle ajalle kuin ensimmäinen maininta akupunktiosta, joka on peräisin Kiinan pohjoisosasta. Molemmista tuli olennainen osa kiinalaista lääketiedettä ääreishermostoa koskevien samansuuntaisten teorioiden vuoksi 500-luvulla jaa.
Kun Tien-An esiteltiin japanilaisille, se sai nimen shiatsu. Shiatsun tunnetuksi tekemiseen vaikuttivat etenkin Michio Kushi, Shizuto Masunaga, Saul Goodman ja Tokujiro Namikoshi, joka länsimaisti shiatsuopetuksen. Kirjaimellisesti sana ”shiatsu” tarkoittaa peukalolla painamista.
Žarko Dolinar

Žarko Dolinar (3. heinäkuuta 1920 – 9. maaliskuuta 2003) oli kroatialainen pöytätenniksen pelaaja, joka voitti lajin MM-kisoissa yhteensä kahdeksan mitalia. 
Koprivnicalainen Dolinar toimi myös ITTF:n urheilutieteen komitean johtajana. Hän oli filosofian tohtori ja yliopiston professori Zagrebissa ja Baselissa. Hänet julistettiin Vanhurskaaksi kansakuntien joukossa noin 300 juutalaisen pelastamisesta toisessa maailmansodassa.
Dolinar oli 82-vuotias kuollessaan Sveitsin Baselissa 9. maaliskuuta 2003.
Traktor Tšeljabinsk

Traktor Tšeljabinsk () on venäläinen jääkiekkoseura, jonka kotipaikka on Tšeljabinskin miljoonakaupunki Länsi-Siperiassa, Uralvuoriston itäpuolella. Seuran perusti vuonna 1947 Tšeljabinskin traktoritehtaan johtaja. Perustamisen aikaan joukkue pelasi nimellä Dzerzhinets. Vuodesta 1958 alkaen seuran nimi on ollut Traktor. Seuran kotihalli on Traktor Arena, jonne mahtuu 7 500 katsojaa.
Traktor Tšeljabinsk pelaa Venäjän ja Itä-Euroopan KHL-liigan itäisen konferenssin Harlamov-divisioonassa. Kaudella 2012–2013 joukkue pelasi KHL-finaaleissa, joissa se hävisi OHK Dinamo Moskovalle otteluvoitoin 4–2.
Joukkue kaudella 2025–2026.
Joukkueenjohto.
"Lähde: EliteProspects"
Mehmet Hetemaj

Mehmet Hetemaj (s. 8. joulukuuta 1987 Skënderaj, Kosovo, Jugoslavia) on suomalainen uransa päättänyt jalkapalloilija. Hän oli pelipaikaltaan puolustava keskikenttäpelaaja.
Ura.
Hetemaj, joka kuuluu Kosovon albaaniväestöön, muutti Suomeen vuonna 1992 neljän vuoden ikäisenä ja aloitti jalkapallon HJK:n Malmin juniorijoukkueessa vuonna 1996. Hän nousi reservijoukkue Klubi 04:n kautta aina edustusjoukkueeseen asti. Veikkausliigassa hän teki ensiesiintymisensä 21. huhtikuuta 2006 vierasottelussa KooTeePeetä vastaan. Kauden 2006 aikana hän pelasi yhdeksässä liigaottelussa.
Kaudella 2007 Hetemaj ehti pelata HJK:ssa kahdeksan liigaottelua ja tehdä niissä yhden maalin, kunnes hänet lainattiin elokuun lopussa liiganousija Viikinkien joukkueeseen.
Tammikuussa 2008 Hetemaj siirtyi Kreikan liigan Panioniosiin, jonka kanssa hän solmi 3,5-vuotisen sopimuksen. Hän oli vakuuttanut seuran edustajat oltuaan testattavana joulukuun lopussa, ollessaan viettämässä joulua isoveljensä, AEK:ta edustaneen Perparim Hetemaj’n luona. Kevätkauden 2009 hän pelasi lainalla Thrasivoulosissa. Kaudeksi 2009–2010 hänet lainattiin Italian Serie B:n AlbinoLeffeen.
Hetemaj kuului Suomen alle 21-vuotiaiden maajoukkueen kokoonpanoon ikäluokan EM-kilpailuissa kesällä 2009. Ensiesiintymisensä A-maajoukkueessa hän teki 4. helmikuuta 2009 ystävyysottelussa Japania vastaan. AlbinoLeffessä vakuuttavan kauden pelannut Hetemaj nousi jälleen miesten A-maajoukkueeseen 21.5.2010 otteluun Viroa vastaan.
Kesäkuussa 2010 Hetemaj allekirjoitti neljän vuoden mittaisen sopimuksen aiemmin lainasopimuksella edustamansa AlbinoLeffen kanssa. Hetemaj pelasi kauden 2012-2013 lainasopimuksella Serie B:n Reggina Calciossa. Tammikuussa 2014 Hetemaj lainattiin Veikkausliigan FC Honkaan elokuuhun saakka ulottuvalla sopimuksella. Lainasopimus päättyi kuitenkin alun perin sovittua aikaisemmin ja Hetemaj siirtyi italialaiseen Monzaan heinäkuussa 2014.
Perhe.
Mehmetin veli Perparim Hetemaj on myös jalkapalloilija. Hänen siskonsa on vuonna 2009 Vuoden pakolaisnaiseksi valittu kokomuuspoliitikko Fatbardhe Hetemaj, joka on toiminut muun muassa Helsingin kaupunginvaltuutettuna.
Avangard Omsk

Avangard Omsk on venäläinen KHL-liigan itäisen lohkon (konferenssin) Tšernišov-divisioonassa pelaava jääkiekkoseura. Se on perustettu vuonna 1950 ja on kotoisin Omskin kaupungista eteläisestä Siperiasta. Seura pelaa kotiottelunsa 12 000 paikkaisella G-Drive Arenalla Omskissa.
Historia.
Seura voitti Venäjän mestaruuden kauden 2003–2004 päätteeksi. Sitä kautta se sai paikan Euroopan seurajoukkueiden mestaruusturnaukseen vuodeksi 2005. Sieltä se palasi Euroopan mestarina, kun muun muassa joukkueen nimekkäimmän pelaajan Jaromír Jágrin tähdittämä joukkue voitti finaalissa Oulun Kärpät. 13. lokakuuta 2008 Omskin oikea laitahyökkääjä Aleksei Tšerepanov sai sydänkohtauksen vaihtoaitiossa ja kuoli pian.
10. maaliskuuta 2010 ilmoitettiin Raimo Summasen aloittavan seuran päävalmentajana. Petri Matikainen valmensi joukkuetta syyskuun 2013 puoliväliin saakka.
Kaudeksi 2018-19 Avangard joutui evakkoon Omskin kaupungista Arena Omskin sortumisuhan vuoksi. Syksyllä 2019 Arena Omsk purettiin. Avangard on pelannut kaudesta 2018-19 lähtien Moskovan alueella Balašiha Arenalla. Kaudella 2020-2021 joukkue voitti ensimmäisen Gagarin Cupinsa kukistettuaan finaaleissa Moskovan TsSKA:n. 
Omskiin valmistui uusi halli Avangardille vuonna 2022. Hallissa on 12 000 istumapaikkaa.
Joukkue.
"Tilanne 21. marraskuuta 2025"
Joukkueenjohto.
"Lähde: EliteProspects"
A Night on the Town

A Night on the Town on Rod Stewartin albumi vuodelta 1976. Sen kuvituksessa on käytetty Pierre-Auguste Renoirin maalausta "Le Bal au Moulin de la Galette", johon Rod Stewartin hahmo on sijoitettu.
Kappaleet.
"Slow Side"
"Fast Side"
The Garage Band.
J. Walsh esiintyy levy-yhtiönsä ABC Recordsin luvalla.
Tuotanto.
Levyn on julkaissut yhdysvaltalainen Warner Bros. Records ja sen on tuottanut Tom Dowd.
Levyn ovat äänittäneet Dee ja Joe Robb Hollywoodissa Cherokee-studioilla. Apunaan heillä on ollut George Tutko. Kappale ”The First Cut is the Deepest” on kuitenkin äänitetty Muscle Shoals Sound -studiossa. Jousien päällekkäisäänitykset on tehty Miamissa Criteria-studiossa.
Levykannen maalauksen on tehnyt Mike Bryan ja valokuvat ottanut David Steen. Takakannen valokuvassa olkihattuinen Stewart poseeraa juomalasi kädessä. Levypussin puolivartalokuvassa Stewart on pukeutunut pelkästään petoeläimen hampaista ja luista tehtyyn kaulakoruun.
Kiitoksissa on mainittu Brooks Honicutt.
Alkuperäisen LP-levyn mukana tuli tilauslomakkeet, joilla sai hankittua levyyn liittyvän T-paidan Warner Bros. Recordsin New Yorkin Bellmoren osoitteesta.
Foot Loose &amp; Fancy Free

Foot Loose &amp; Fancy Free on Rod Stewartin albumi vuodelta 1977.
Kappaleet.
"Side 1"
"Side 2"
Meriantura

Meriantura eli kielikampela ("Solea solea") on Koillis-Atlantin kampelakala. Merianturaa pidetään maultaan erinomaisena ja sen liha on arvostettua. 
Ulkonäkö ja koko.
Meriantura on perusmuodoltaan säännöllisen soikea. Päältä kala on vihertävän tai punertavan ruskea, alta valkoinen. Päällimmäisen rintaevän kärkiosassa on musta läiskä. Meriantura on yleensä 15–45 cm:n pituinen, mutta voi kasvaa 70 cm:iin. 
Levinneisyys.
Meriantura elää matalahkoissa Koillis-Atlantin rannikkovesissä Keski-Norjan ja Luoteis-Afrikan Senegalin ja Kap Verden saarten välisellä alueella, mm. Pohjanmeressä; sitä tavataan myös eteläisessä Itämeressä. Levinneisyys kattaa myös Välimeren sekä Mustanmeren eteläosan. 
Elintavat ja lisääntyminen.
Merianturat elävät yksittäin merenpohjaan kaivautuneena, alle 300 m:n syvyisillä muta- ja hiekkapohjilla. Talvella ne siirtyvät syvempiin vesiin. Ne liikkuvat öisin ja syövät merenpohjan selkärangattomia eläimiä.
Vattimerta Pohjanmeressä pidetään tärkeimpänä lisääntymisalueena. Kutu siellä tapahtuu loppukeväällä, Välimeressä talvella.
Kalastus ja käyttö.
Meriantura on arvokas ja maukas talouskala, jota pyydetään pääasiassa pohjatroolilla. Kokonaisvuosisaaliit ovat olleet vakaasti 40 000 tonnin luokkaa. Suurimmat pyyntimaat ovat Alankomaat ja Ranska; myös Adrianmeren kalastus on merkittävää.
Walt Disney Studios Motion Pictures

Walt Disney Studios Motion Pictures (ent. Buena Vista Pictures Distribution, Inc.) on The Walt Disney Companyn omistama yhtiö, joka jakelee elokuvia ja televisio-ohjelmia. Buena Vista International oli sen maailmanlaajuinen vastine ja Walt Disney Studios Home Entertainment on yhtiön video- ja DVD-jakelija.
Walt Disney ja hänen vanhempi veljensä Roy Oliver Disney perustivat yhtiön nimellä Buena Vista Distribution Company vuonna 1953 voidakseen vastata omien tuotteidensa jakelusta ja vuonna 2007 yhtiö otti käyttöön nykyisen nimensä. Buena Vistan ensimmäinen julkaisu oli Oscar-palkittu "Erämaa elää". Buena Vista International perustettiin vuonna 1993, kun Disney lopetti yhteisyrityksen Warner Bros. Picturesin kanssa. Yhtiö jakelee nyt kummankin yrityksen elokuvia.
Yhtiö jakelee Walt Disney Picturesin, Touchstone Picturesin, Hollywood Picturesin, DisneyToon Studiosin, Touchstone Televisionin, Pixar Animation Studiosin ja useiden itsenäisten yritysten tuotoksia.
Gelnhausen

Gelnhausen on kaupunki Hessenin osavaltiossa, Saksassa. Se on Main-Kinzig-Kreisin hallintokaupunki. Kaupungin pinta-ala on 45,1 neliökilometriä, ja kesäkuun lopussa 2024 siellä asui 24 268 asukasta.
Gelnhausenissa oli Euroopan unionin maantieteellinen keskipiste vuosina 2007–2013. Keskipiste siirtyi kymmenen kilometriä kaakkoon Kroatian liittyessä Euroopan unioniin 2013. Helmikuusta 2020 lähtien unionin keskipiste on sijainnut Gadheimin kylässä Baijerissa.
Historia.
Keisari Fredrik I Barbarossa perusti Gelnhausenin vuonna 1180. Kaupunkiin tuli rautatieyhteys 1868, kun Hanaun ja Fuldan välinen rataosuus avattiin. Vuonna 2005 Gelnhausenista tuli Main-Kinzig-Kreisin hallintokaupunki.
Kaupunginosat.
Gelnhausen jakautuu kuuteen kaupunginosaan ("Stadtteile"). Asukasluvut 30.6.2024:
Ystävyyskaupungit.
Lähde:
Alfred J. Ayer

Alfred Jules Ayer () oli brittiläinen filosofi, joka tunnetaan loogisen positivismin kannattajana erityisesti teoksissaan "Language, Truth and Logic" (1936) ja "The Problem of Knowledge" (1956). Hänet tunnetaan myös verifikationismista ja emotivismista. Filosofiassa Ayer sai vaikutteita erityisesti David Humelta, Immanuel Kantilta, Wienin piiriltä, Karl Popperilta, Bertrand Russellilta ja Ludwig Wittgenstein.
Ayer oli Grote-oppituolin mielenfilosofian ja logiikan professori University College Londonissa vuodesta 1946 vuoteen 1959, jolloin hänestä tuli Wykeham-oppituolin logiikan professori Oxfordin yliopistossa. Hän toimi Aristotelian Societyn puheenjohtajana vuosina 1951–1952. Hänet aateloitiin vuonna 1970.
Rogers Arena

Rogers Arena (aiemmin GM Place) on tunnettu NHL-jääkiekkoliigassa pelaavan Vancouver Canucksin kotiareenana. Se valmistui vuonna 1995 maksettuaan 160 miljoonaa Kanadan dollaria. Siitä tuli kotiareena Canuckseille, koripallojoukkue Vancouver Grizzlieseille, ja sisähaavipallojoukkue Vancouver Ravensille. Sittemmin Grizzlies muutti Memphisiin, ja Ravensin organisaatio lopetti toimintansa. Areenan kapasiteetti on jääkiekossa 18 630 ja koripallossa 19 193. Areenasta tuli Vancouverin pääareena Pacific Coliseumin tilalle. Areenan nykynimi johtuu areenan nyisen pääsponsorin, tietoliikenne- ja joukkoviestintäkonserni Rogers Communicationsin nimestä.
Areenalla pelattiin suurin osa vuoden 2010 talviolympialaisten jääkiekko-otteluista. Kisojen yhteydessä areena tunnettiin nimellä Canada Hockey Place, koska Olympialaisissa sponsorinimet ovat kiellettyjä.
Muutokset.
Areena sai vuonna 2006 uuden jumbotronin. Tämä korvasi edellisen Mitsubishi Mark IV -mallisen jumbotronin, sillä se oli vanhentunut, koska se ei ollut tarpeeksi nykyaikainen pitääkseen katsojia ajan tasalla. Nykyinen jumbotroni, ProAd LED, on NHL:n suurimpia. Se on 4,1 metriä korkea ja 7,3 metriä leveä ja siinä käytetään LED-teknologiaa.
Juovasakaali

Juovasakaali ("Lupulella adustus") on afrikkalainen piilottelevaa elämää viettävä, kaikkiruokainen koiraeläin. Juovasakaali on perinteisesti luettu koirien ("Canis") sukuun, mutta DNA-analyysien perusteella se ei ole läheistä sukua koirien muiden lajien kanssa. Siksi juovasakaali onkin alettu lukea joko "Lupulella"-sukuun yhdessä vaippasakaalin kanssa, tai yksin "Schaeffia"-sukuun.
Koko ja ulkonäkö.
Juovasakaali on melko pieni, 65–80 senttiä pitkä ja 6–14 kilon painoinen. Sen turkki on tumma ja paksu. Kyljet ovat punaruskean - kellansävyiset ja keskellä kylkeä kulkee vaalea juova. Häntä on 40-senttinen ja valkokärkinen.
Levinneisyys ja elinympäristö.
Juovasakaali elää Saharan eteläpuolisessa Afrikassa. Sen elinalue ulottuu etelässä Etelä-Afrikan koillisosiin, pohjoisessa Etiopiaan, Sudaniin ja Tšadiin ja lännessä Nigeriaan. Juovasakaali elää mieluiten metsissä, ei siis avoimilla savanneilla kuten muut sakaalit. Se viihtyy vuoristometsissä ja metsäisillä savanneilla. Kaikkialla se on varsin harvalukuinen.
Elintavat.
Juovasakaali muistuttaa elintavoiltaan paljon kettua. Laji liikkuu öisin ja saalistaa yksin tai pareittain. Ääntely on hiljaisia kaksiosaisia ulahteluja. Sen hampaisto kertoo monipuolisesta ravinnosta. Se ei kuitenkaan pysty saalistamaan suuria eläimiä vaan tyytyy jyrsijöihin ja muihin pikkueläimiin. Se syö myös raatoja, hyönteisiä kuten termiittejä ja jopa kasveja kuten maissia ja öljypalmun hedelmiä. Pentuja se saa 3–6 ja ne syntyvät 57–70 vuorokauden kantoajan jälkeen. Pennut lähtevät vanhempiensa luota noin 11 kuukauden ikäisinä.
Zu

Zu tarkoittaa seuraavia:
Henkilöt.
Zu on seuraavien henkilöiden nimi:
Ernest Nagel

Ernest Nagel (16. marraskuuta 1901, Praha — 22. syyskuuta 1985, New York City) oli yhdysvaltalainen, böömiläissyntyinen filosofi, joka oli yksi aikansa merkittävimpiä tieteenfilosofeja. Hän on yksi loogisen empirismin keskeisimpiä henkilöitä Rudolf Carnapin, Hans Reichenbachin ja Carl Hempelin ohella.
Nagel syntyi Prahassa, Itävalta-Unkarissa, ja muutti Yhdysvaltoihin perheensä mukana kymmenvuotiaana. Hän valmistui City College of New Yorkista vuonna 1923 ja väitteli tohtoriksi Columbia Universitystä vuonna 1930. Hän vietti koko akateemisen uransa Columbiassa, lukuun ottamatta yhtä vuotta (1966-1967) Rockefeller Universityssä. Hänestä tuli Columbian professori vuonna 1967.
Nagelin pääteos "The Structure of Science" käytännössä perusti analyyttisen tieteen filosofian. Hän oli ensimmäinen joka ehdotti analyyttisten vastaavuksien (tai ”siltalakien”) asettamista eri tieteiden käyttämien termien välille, mikä poistaisi kaikki ontologiset sitoumukset, paitsi ne, joita kaikkein perustavimmat tieteet vaativat. Tässä teoksessa Nagel esitti kuvauksen teleologisesta selittämisestä syysuhteellisen eli kausaalisen selittämisen muotona..
"Gödel's proof" selvitti Gödelin epätäydellisyyslausetta niille, jotka eivät tunteneet matemaattista logiikkaa. 
Nagel toimitti julkaisuja "Journal of Philosophy" (1939-1956) ja "Journal of Symbolic Logic" (1940-1946).
Alba (Italia)

Alba on kaupunki Luoteis-Italian Piemontessa, Pon sivujoen Tanaron varrella. Kaupungin asukasluku on runsaat 31 000.
Historia.
Rooman valtakunnan loiston aikana imperiumin ylimystö lepäili Albassa sijaitsevissa huviloissaan.
Sydänkeskiajalla Albassa oli vallalla kataarien uskonlahko siihen saakka, kunnes paavi julisti kataarit kerettiläisiksi. Myöhäiskeskiaikaa Albassa värittivät lukuisat sodat naapurikaupunki Astia vastaan. Albalaisten turvaksi kaupunkiin rakennettiin yli sata tornia. Nykyään niistä on jäljellä kaksikymmentä.
Toisen maailmansodan aikana Alba oli natseja vastustavien partisaanien keskuspaikka. Sodan loppuhetkillä Alba julistautui jopa itsenäiseksi. Itsenäisyys kesti kuitenkin vain 23 päivää.
Nähtävyyksiä.
Alban katedraali ("Duomo") on valmistunut nykyasuunsa 1400-luvun lopulla. Se on rakennettu punatiilestä ja se on tyyliltään sekoitus romaanista ja goottilaista kirkkotyyliä.
Elinkeino.
Alban tärkeimmät elinkeinot ovat maataloustuotteiden kauppa sekä metalli- ja elintarviketeollisuus. Muun muassa suklaapähkinälevite Nutella on kotoisin Albasta. Albassa on viinin ja riisin tuotantoa.
Alba tunnetaan maailman tryffelipääkaupunkina. Sen lähimetsistä löytyy maailman arvokkainta tryffeliä – valkotryffeliä. Syksyisin Albassa järjestetään tryffelimessut, missä valkotryffeleitä myydään jopa 5 000 euron kilohintaan.
P-90

P-90, lempinimeltään "saippuapala", on Gibsonin valmistama passiivinen yksikelainen mikrofoni, jota on valmistettu vuodesta 1946. Toisin kuin esimerkiksi Fenderin valmistamat yksikelaiset mikrofonit, on P-90 isokokoisempi, ja siksi sitä usein erehdytään luulemaan humbuckeriksi.
Historia.
Gibson toi P-90 -mikrofoninsa markkinoille 1946. Alkujaan sitä käytettiin etumikrofonina muutamissa Gibsonin kitaramalleissa, kuten ES-150, mutta jo muutaman vuoden kuluttua se oli yleisesti käytössä kaikissa Gibsonin sähkökitaroissa, mukaan lukien vuonna 1952 esitelty Les Paul-malli. Gibsonin esiteltyä ensimmäisen humbucker-mikrofonin (PAF) vuonna 1957 ryhtyi se pikkuhiljaa käyttämään sitä kaikissa malleissaan. Tämän jälkeen P-90:tä käytettiin lähinnä halvemmissa kitaroissa, kuten Gibson ES-330, Les Paul Junior ja SG Special, kunnes 1970-luvun alussa muut yksikelaiset mikrofonit, mini-humbuckerit ja koteloimattomat humbuckerit korvasivat P-90:n myös halvemmissa kitaroissa.
Yleistä.
P-90 -mikrofoneissa on isokokoinen litteä kuparisesta käämilangasta käämitty kela, napapaloina säädettävät teräksiset ruuvit, ja pari käämin alle sijoitettua litteää AlNiCo-tankomagneettia. Säädettävät naparuuvit poimivat ja myös johtavat magneettisuutta kielille. Soundiltaan kyseinen mikrofonimalli sijoittuu rinnakkaiskelaisen Gibson-humbuckerin ja yksikelaisen Fender-mikrofonin välimaastoon. 
Koska P-90 on tyypiltään myös yksikelainen, 50 Hz hurinaongelma kuuluu mikrofonin ominaisuuksiin. Korkeammasta induktanssista johtuen hurinan on luonnehdittu olevan voimakkaampaa kuin Fenderin yksikelaisissa. Tästä huolimatta se on saanut lukemattomien kitaristien suosion. Jäljellä olevaan hurinaongelmaan toivotaan ratkaisua ominaissoundin eli "tonen" siitä kuitenkaan kärsimättä. Tätä varten on P-90:sta on kehitetty myös ns. stack-humbucker -versioita, jotka eivät soundiltaan poikkea alkuperäisestä, mutta siinä olevat kaksi kelaa ehkäisevät humbuckereiden tavoin hurinaa.
Louis Rougier

Louis Auguste Paul Rougier (1889 – 1982) oli ranskalainen filosofi, joka vaikutti tietoteoriaan, tieteenfilosofiaan, poliittiseen filosofiaan ja kristinuskon historian tutkimukseen. Hänet tunnetaan myös uusliberalismin, Vichyn Ranskan ja "Nouvelle Droiten" ("Uuden Oikeiston") kannattajana.
Filosofiassaan Rougier mm. katsoi, etteivät logiikan järjestelmät ole sen enempää apodiktisia (eli välttämättä tosia ja siten dedusoitavissa) kuin assertorisiakaan (eli ei välttämättä tosia, joiden totuus tulee indusoida empiirisellä tutkimuksella). Sen sijaan hän katsoi loogisten järjestelmien olevan vain sovinnaistapoja, jotka on hyväksytty satunnaisissa olosuhteissa. Tästä seuraa, ettei objektiivisia apriorisia totuuksia ole olemassa ihmismielestä riippumatta. Tämä muistutti läheisesti Wienin piirin loogista positivismia.
James Lafferty

James Martin Lafferty (s. 25. heinäkuuta 1985 Hemet, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Nathan Scottin roolissa televisiosarjassa "Tunteet pelissä". Hän aloitti näyttelemisen seitsemänvuotiaana ja on esiintynyt siitä lähtien monissa televisio-ohjelmissa ja elokuvissa.
Kosto on suloinen

Kosto on suloinen () on Betty Thomasin ohjaama ja Jeff Lowellin käsikirjoittama romanttinen komedia vuodelta 2006. Se kertoo kolmesta lukiolaistytöstä, nimiltään Heather, Beth ja Carrie, jotka kuuluvat eri ”klikkeihin”. Heather (Ashanti) on flirttaileva cheerleader, Beth (Sophia Bush) luonnonsuojelija-eläinaktivisti ja Carrie (Arielle Kebbel) koulun monitaituri. Heitä kuitenkin yhdistää yksi asia, he kaikki deittailevat tietämättään yhtä aikaa koulun koripallotähteä, John Tuckeria (Jesse Metcalfe). Kun tytöille selviää totuus, kuvaan astuu juuri kaupunkiin muuttanut Kate Spencer (Brittany Snow), joka auttaa heitä pääsemään tasoihin, tuhoamaan John Tuckerin.
FIBS

Finnish International Baccalaureate Society (suom. "Suomen International Baccalaureate-yhteisö") eli FIBS on vuonna 1994 perustettu Suomen IB-opiskelijoiden etu-, palvelu- ja harrastejärjestö. FIBS on ollut vuodesta 1996 asti Suomen Lukiolaisten Liiton jäsenjärjestö. Järjestön tehtävänä on toimia IB-opiskelijoiden yhteiselimenä, helpottaa IB-opiskelijoiden sijoittumista korkea-asteen opintolaitoksiin sekä järjestää erilaisia tapahtumia Suomen IB-linjoilla opiskeleville. FIBS:n puheenjohtajana toimii Skyla Pihlajasaari ja varapuheenjohtajana Maija Kosunen.
Toiminta.
Tähän asti FIBS on saanut Helsingin yliopiston luopumaan normaalisti pakollisen ruotsinkokeen vaatimisesta IB-ylioppilailta. FIBS:in ansiosta myös IB:n Mathematics Standard Level käsitetään lukion pitkän matematiikan oppimäärää vastaavaksi, entisen pelkän Mathematics Higher Level lisäksi. Esimerkiksi Teknillinen Korkeakoulu sallii IB-ylioppilaiden hakea heidän loppukoetuloksillaan ilman pääsykoepakkoa tiettyjen kriteerien täyttyessä. Joissakin ohjelmissa tällä hakutavalla sisään pääseville on kiintiöt. 
FIBS:n ja muiden pyynnöstä IBO on päättänyt painaa todistuksissa skandinaaviset kirjaimet ja muut perusaakkosiin kuulumattomat merkit.
FIBS järjestää erilaisia tapahtumia ja palveluja IB-lukiolaisille. Näistä mainittavimpia ovat perinteinen Theory of Knowledge-seminaariristeily, pre-DP-tapaaminen, CAS-toiminnasta myönnettävät stipendit sekä IB-opiskelijoiden ylioppilaslakeissa käyttämät omat IB-lyyrat. IB-lyyrat uudistettiin keväällä 2009 valmistuneita IB-ylioppilaita varten.
Hallitus.
FIBS:n hallitus koostuu puheenjohtajasta ja noin kymmenestä hallituksen jäsenestä. Hallituksen jäsenet valitaan äänestyksellä vuosittaisessa vuosikokouksessa, jossa muun muassa ääni- ja vaalikelpoisuus on jokaisella FIBS ry:n opiskelijajäsenellä, joka on myös Suomen Lukiolaisten Liiton jäsen. Vuosikokous järjestetään loka–marraskuussa.
Signum-funktio

Signum-funktio eli "etumerkkifunktio" on matematiikassa erikoisfunktio, joka saa arvoksi vain lukuja –1, 0 ja 1. Muita arvoja se ei saa. Funktion nimi tulee latinan sanasta "signum", joka tarkoittaa merkkiä. Lausekkeissa funktion nimenä käytetään kolmikirjaimista lyhennettä sgn, jolloin lauseke voidaan merkitä esimerkiksi
formula_1 
Funktio onkin määritelty tietokoneiden ohjelmointikieliä varten, jotta laskelmissa voidaan määrittää lausekkeen tuloksen merkki ja käyttää sitä tietoa hyväksi.
Funktion saamat arvot tulevat argumentin merkin mukaan seuraavasti. Jos argumentti on negatiivinen, saa signum arvokseen –1, jos argumentti on nolla, saa signum arvokseen 0 ja jos argumentti on positiivinen, tulee signumin arvoksi +1 . Plus-merkki ja miinus-merkki tulkitaan signum-funktiossa luvuiksi +1 ja –1 . Tämä voidaan esittää reaaliluvuilla paloittaisena esityksenä 
formula_2 
Funktion ominaisuuksia.
Vaihtoehtoisia määritystapoja.
Kun formula_3, se voidaan laskea myös muodossa
formula_4 
missä formula_5 tarkoittaa formula_6:n itseisarvoa. Se voidaan ilmaista myös erään yksiportaisen askelfunktion Heavisiden funktion formula_7 avulla:
formula_8 
Parittomuus.
Signum-funktio on pariton funktio, sillä positiiviselle luvulle formula_9 pätee 
formula_10
koska formula_11.
Muita ominaisuuksia.
Signumin avulla voidaan laskea itseisarvo formula_12. Toisaalta voidaan kirjoittaa myös formula_13.
Reaalilukujen kertolaskun merkkisääntö voidaan ilmaista formula_14. Vastaava pätee osamäärällekin.
Signum voidaan yhdistää itsensä kanssa yhdistetyksi funktioksi, mutta se ei muuta sen arvoa: formula_15.
Jatkuvuus realiluvuilla.
Signum on jatkuva funktio kaikkialla paitsi origossa, missä vasemmanpuoleinen raja-arvo on formula_16 ja oikeanpuoleinen raja-arvo formula_17.
Kompleksiluvut.
Signumin määrittäminen kompleksiluvuille voidaan tehdä eri tavoin. Jos luku formula_18 on kompleksiluku, määritetään sen merkki
formula_19
missä itseisarvo formula_20, ja muuten formula_21. Sama asia voidaan kirjoittaa myös 
formula_22
missä formula_23. Kun signum reaaliluvulla tarkoittaa yleensä arvoa "±1", on signum kompleksiluvuilla yleensä lukua, joka sijaitsee kompleksitason origokeskeisellä yksikköympyrällä eli formula_24 
Kun kompleksiluku esitetään muodossa formula_25, tulee kaava muotoon 
formula_26 
Kaikille kompleksiluvuille formula_27 ja niiden kompleksikonjugaateille formula_28 on voimassa formula_29.
Kompleksilukujen signum-funktiolle on osoitettavissa seuraavia ominaisuuksia:
*formula_30 (tulon merkkisääntö)
*formula_31 positiiviselle reaaliluvulle formula_32
*formula_33 negatiiviselle reaaliluvulle formula_32
*formula_35 (pariton funktio kompleksiluvuille)
*formula_36
*formula_37 kompleksilukujen konjugaateille
*formula_38 kun formula_39.
Derivaatta ja integraali.
Signum-funktiolla on derivaatta (joka on nolla) kaikkialla muualla paitsi origossa, joka on epäjatkuvuuskohta. Distibuutioteoriassa voidaan kuitenkin kirjoittaa
formula_40
missä formula_41 on Diracin deltafunktio.
Signumin yleinen integraali on
formula_42
Uchidachi

Uchidachi () on suoraan käännettynä "lyövä miekka". Uchidachi on miekkaparikataa harjoiteltaessa, opettajan roolissa toimiva kenjutsun tai kendon harjoittelija. Uchidachi on "opettajapuoli" ja toimii parikatassa yleensä aina ensin ja shidachin () eli "oppilaspuolen" tehtävä on reagoida oikean uchidachin eli opettajan hyökkäyksiin ja uhkiin. Japanilaisessa budolajeissa parikata harjoittelu on oleellista. Tämä on selvä ero verrattuna yksittäisen harjoittelijan kataharjoitukseen. Kiinalaisperäisessä kataharjoittelussa yksin tehtävä kata on vallitseva ja sillä kehitetään harjoittelijan nopeutta ja kehon hallintaa. Budon parikataharjoittelussa pääasia on etäisyyden ("ma-ai") ja ajoituksen hallinnassa. Budolajien miekkaparikatassa on ennalta määrätty että shidachi aina lopulta voittaa hyökkäävän uchidachin.
Ax

Ax tarkoittaa seuraavia:
Henkilöt.
Ax on seuraavien henkilöiden sukunimi:
Karl Pearson

Karl Pearson (27. maaliskuuta 1857 – 27. huhtikuuta 1936) oli englantilainen tilastotieteilijä. Hänen katsotaan luoneen matemaattisen tilastotieteen alan. Pearson perusti maailman ensimmäisen tilastotieteen laitoksen University College Londoniin. Hän vaikutti keskeisesti lineaarisen regressiomallin ja korrelaatiokertoimen teorian kehittämiseen. Pearsonin korrelaatiokerroin on nimetty hänen mukaansa, vaikka sen oli esittänyt ennen häntä Francis Galton.
Karl Pearson oli myös merkittävä yhteiskunnallinen toimija – eugeenikko ja kansallismielinen sosialisti. Artikkelissaan "Socialism and Natural Selection" hän painottaa tasa-arvon merkitystä kansankokonaisuudelle. Hän toteaa, että kansojen ja valtioiden välisissä konflikteissa se valtio, jossa on laaja köyhälistö, häviää sille valtiolle jonka väestö on tasa-arvoisempi.
Pihlajarinne

Pihlajarinne () on Järvenperän kaupunginosan läntinen puolisko keskisessä Espoossa, Kauniaisten luoteispuolella, joka koostuu omakoti- ja rivitaloista. Pihlajarinteen ja Järvenperän itäpuolen erottaa 1990-luvun alussa rakennettu, Kehä III:lle johtava Auroranportti-niminen tie. Pihlajarinteessä on päiväkoti, pieni pallokenttä, leikkialue lapsille ja paperinkeräyspiste.
Pihlajarinteen ja Järvenperän väliin on kehittynyt Auroranportti, johon on viime vuosina rakennettu runsaasti uusia taloja. Auroranportin alueella Kehä III:n reunassa sijaitsee pieni teollisuusalue ja alueen ainoa kauppa, K-Supermarket Aurora.
Auroranpuistossa kasvaa paljon Espoon nimikkokasvia valkovuokkoa, joka on samalla myös Uudenmaan maakuntakukka.
Lippajärven ja Pihlajarinteen alueen postinumero on 02940.
Karl Peter Mazér

Karl Peter Mazér (1807 Tukholma, Ruotsi – 18. tammikuuta 1884 Napoli, Italia) oli ruotsalainen taidemaalari, erityisesti muotokuvamaalari.
Mazérin isä oli ranskalainen, äitinsä ruotsalainen. Hän opiskeli Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa ja Grosin johdolla Pariisissa Ranskassa 1825–1833.
Mazérin teoksia oli ensi kerran näyttelyssä Tukholman taideakatemiassa 1836, jolloin hän asetti näytteille 24 öljymaalausta, mutta näyttely ei juuri herättänyt huomiota. Hän muutti Suomeen, jossa asui 1837–1838 ja maalasi sinä aikana lukuisia muotokuvia, muun muassa J. L. Runebergista. Ateneumin taidemuseossa on hänen teoksensa "Madonna de Cardellino".
Mazér oli piirustuksenopettajana Venäjällä Jaroslavissa 1841, minkä jälkeen hän matkusti Siperiaan, jopa Kiinaan. Kiina-kokemuksista kertoo maalaus "Kiinalaisia kauppiaita", joka sijaitsee Nationalmuseumissa Tukholmassa. Palattuaan Tukholmaan 1856 hän ryhtyi valokuvaajaksi. Vuonna 1876 hän muutti etelään. Häntä kuvataan erikoiseksi persoonaksi, oudoksi linnuksi Ruotsin taiteessa. Hänen harvoissa säilyneissä muotokuvissaan näkyy hyvin voimakkaasti taiteilijan oma temperamentti.
Art Buchwald

Arthur ”Art” Buchwald (20. lokakuuta 1925 New York – 17. tammikuuta 2007 Washington, D.C.) oli yhdysvaltalainen humoristinen kirjailija ja kolumnisti, joka teki pitkän uran "The Washington Postissa". Hän oli 1948–1962 "New York Herald Tribunen" kirjeenvaihtaja Pariisissa. Hänen kolumninsa olivat alkuun kuvauksia Pariisin yö- ja huvielämästä ja tunnetuista henkilöistä, myöhemmin poliittisia satiireja ja kommentaareja. Hän sai vuonna 1982 arvostetun amerikkalaisen Pulitzerin journalistipalkinnon. Vuonna 1986 hänet valittiin jäseneksi Yhdysvaltain taide- ja kirjallisuusakatemiaan. 
Buchwaldin kolumneja julkaistiin, sadoissa lehdissä ympäri maailman, suomeksi "Suomen Kuvalehdessä", ja hän vieraili Suomessa.
Timo Ihamäki

Timo Heikki Juhani Ihamäki (15. helmikuuta 1939 Kannus – 13. marraskuuta 2014 Heinola) oli suomalainen lääketieteen ja kirurgian tohtori sekä lääninlääkäri. 
Ihamäki toimi kansanedustajana Mikkelin läänin vaalipiiristä vuosina 1979–1983. 4. toukokuuta 1993 hän tuli uudelleen kansanedustajaksi Mauri Miettisen seuraajana ja oli kansanedustajana vuosina 1993–1995 sekä edelleen vuosina 1995–1999 ja 1999–2003. Hän kuului Kansallisen Kokoomuksen eduskuntaryhmään.
Ihamäki toimi Heinolan kaupunginvaltuutettuna vuodesta 1969. Vuosina 1982–2007 ja 2009–2010 hän oli valtuuston puheenjohtaja. Vuonna 2001 hän sai kaupunkineuvoksen arvonimen.
Etelä-Savon Vasemmistoliitto

Etelä-Savon Vasemmistoliitto oli yksi Vasemmistoliiton 15 piirijärjestöstä vuoteen 2013 asti, kunnes se sulautettiin Kaakkois-Suomen Vasemmistoliittoon. Piirijärjestön puheenjohtaja oli Sini Savolainen. Vasemmistoliitto ei koskaan saanut kansanedustajaa Etelä-Savon vaalipiiristä. Puolueen edeltäjä SKDL sai vaalipiiristä paikan viimeisen kerran vaaleissa 1979.
Pohjois-Savon Vasemmisto

Pohjois-Savon Vasemmisto on yksi Vasemmistoliiton 15 piirijärjestöstä. Järjestöllä on toimintaa jokaisessa Pohjois-Savon maakunnan kunnassa. Piiritoimisto sijaitsee Kuopiossa. Yhdistys tunnettiin aiemmin nimellä Vasemmistoliiton Kuopion piirijärjestö.
Vasemmistoliitto sai kansanedustajan Pohjois-Savon vaalipiiristä (entinen Kuopion läänin vaalipiiri) kaikissa vaaleissaan vuosina 1991–2011. Vaaleissa 1995 ja 2003 paikkoja tuli kaksi. Vuonna 2013 Pohjois-Savon ja Pohjois-Karjalan vaalipiireistä muodostettiin Savo-Karjalan vaalipiiri.
Piirin edeltäjiä olivat (1945–1990) ja (1985–1990), joiden poliittinen toiminta yhdistettiin Vasemmistoliiton perustamisen myötä.
Pohjois-Karjalan Vasemmisto

Pohjois-Karjalan Vasemmisto on yksi Vasemmistoliiton 15 piirijärjestöstä. Piirin toiminta-alue on Pohjois-Karjalan maakunta ja piiritoimisto sijaitsee Joensuussa. 
Piiri osallistuu eduskuntavaaleihin Savo-Karjalan vaalipiirissä yhdessä Pohjois-Savon Vasemmiston kanssa. Vuoteen 2013 asti piirin alue oli sama kuin Pohjois-Karjalan vaalipiirin, joka tuolloin yhdistettiin Pohjois-Savon vaalipiirin kanssa. Vasemmistoliitto ei koskaan saanut kansanedustajaa Pohjois-Karjalan vaalipiiristä, mutta puolueella on valtuutettuja useissa alueen kunnissa.
IMEKO

IMEKO () on edistyneen mittaustekniikan kansainvälinen järjestö. Sen tavoitteena on edistää tieteellisen ja teknisen informaation vaihtoa. Jäsenistö koostuu maailman mittaus- ja standardisointijärjestöistä maailmalla. Järjestö on perustettu vuonna 1958.
Boris Vian

Boris Vian (10. maaliskuuta 1920 Ville-d’Avray, Ranska – 23. kesäkuuta 1959 Pariisi, Ranska) oli ranskalainen kirjailija, laulaja, jazz-muusikko ja lauluntekijä. Hänen tuotantonsa käsittää kymmenen romaania, 42 novellia, seitsemän näytelmää, 400 laulua, neljä runokokoelmaa, kuusi oopperalibrettoa, lukuisia käännöksiä ja viitisenkymmentä jazz-aiheista artikkelia.
Elämäkerta.
Boris Vian oli insinööri ja hän työskenteli standardointivirastossa. Työnsä vastapainoksi hän sävelsi lauluja, soitti jazz-musiikkia, käänsi ja ansaitakseen elantonsa kirjoitti kirjoja salanimellä Vernon Sullivan. Maine kasvoi vasta hänen kuolemansa jälkeen, ja erityisesti hän sai arvostusta 1960-luvulla.Omalla nimellään hän julkaisi teokset "L’Arrache-Cœur", "L’Herbe rouge" ja "L’Automne à Pékin". Kirjat joutuivat usein kiellettyjen kirjojen listalle moraalittomuutensa vuoksi.
Vianin tunnetun romaani on "L’Écume des jours" (1947), joka on julkaistu suomeksi nimellä "Päivien kuohu" (1972). Se on surrealistinen, mustan huumorin sävyttämä romaani.
Vian on kääntänyt ranskaksi varsinkin Raymond Chandlerin tuotantoa. Vian kirjoitti useisiin jazz-alan julkaisuihin ja teki Duke Ellingtonia ja Miles Davisiä tunnetuiksi Ranskassa. Hän soitti trumpettia jazz-klubeilla. Hän kuului Alfred Jarryn perustamaan patafyysikkojen seuraan. Suuren yleisön tietoisuuteen hän nousi vasta kuolemansa jälkeen. Vian kuoli sydänkohtaukseen 23. kesäkuuta 1959 ollessaan katsomassa "J’irai cracher sur vos tombes" -romaanistaan tehtyä elokuvaversiota. 
Laulut.
Vianin lauluista tunnetuin on sodanvastainen laulu ”Le Déserteur”, joka joutui Ranskan radiossa kieltolistalle. Laulun on suomentanut Tuula Saarikoski ja levyttänyt Kaisa Korhonen (1970) ja Liisa Tavi (1979).
Kirjallinen tuotanto.
Alkuperäisteokset.
Proosaa Boris Vianin nimellä:
Proosaa Vernon Sullivan -nimellä:
Näytelmät
Runokokoelmia
Tirreno–Adriatico

Tirreno–Adriatico on Italiassa järjestettävä maantiepyöräilyn viikon mittainen etappikilpailu, jonka reitti kulkee Italian poikki Tyrrhenanmeren puoleiselta rannikolta Adrianmeren puoleiselle rannikolle. Kilpailu järjestettiin ensimmäisen kerran vuonna 1966, jolloin sen voitti italialainen Dino Zandegu. Eniten voittoja kilpailussa on belgialaisella Roger De Vlaeminckilla, joka on voittanut kilpailun kuudesti vuosina 1972–1977. Maaliskuun puolivälissä järjestettävää kilpailua pidetään tärkeänä valmistautumispaikkana Milano–San Remo-kilpailuun. Tirreno–Adriatico kuului vuosina 2005–2007 UCI ProTour -sarjaan ja sittemmin UCI World Touriin.
Vuonna 2007 kilpailu järjestettiin 14.–20.3. Astana-tallin Andreas Klöden voitti kilpailun neljän sekunnin erolla toiseksi tulleeseen T-Mobile Teamin Kim Kircheniin. Kazakstanilainen Aleksandr Vinokurov sijoittui kolmanneksi hävittyään Klödenille 13 sekuntia. Kjell Carlström sijoittui 115:nneksi häviten voittajalle 31 minuuttia ja 29 sekuntia.
Vuoden 2008 Tirreno–Adriatico ajettiin 12.–18.3. Civitavecchiasta San Benedetto del Trontoon. Kilpailun voitti Fabian Cancellara 16 sekuntia ennen Enrico Gasparottoa. Kolmas oli Thomas Lövkvist 40 sekuntia voittajalle hävinneenä. Jussi Veikkanen sijoittui 17:nneksi tasan neljä minuuttia Cancellaran perässä. Sveitsiläinen ratkaisi kilpailun voittamalla aika-ajoetapin.
Vuonna 2009 kilpailu käytiin 11.–17.3. reitillä Cecina–San Benedetto del Tronto. Michele Scarponi voitti kilpailun 25 sekunnin erolla Stefano Garzelliin, Andreas Klöden sijoittui kolmanneksi.
Vuoden 2010 kilpailu ajettiin 10.–16.3. välillä Livorno–San Benedetto del Tronto. Stefano Garzelli voitti kilpailun tasa-ajalla ennen Michele Scarponia. Ennen viimeistä etappia Scarponi oli kaksi sekuntia edellä, mutta Garzelli sai kahdesta välikiristä sekunnin aikahyvityksen kummastakin, ja nousi kokonaiskilpailun voittajaksi parempien etappisijoitustensa perusteella.
Skilla

Skilla ry (ent. Aito HSO ry) on tukipalveluiden asiantuntijoiden ja assistenttien ainoa ammattiyhdistys Suomessa. Skilla on Akavan Erityisalojen jäsenyhdistys. Vuoden 2024 alussa Skilla fuusioitui Liiketalouden Liitto LTA:n kanssa.
Alun perin Skillan jäsenet olivat Helsingin Sihteeriopistosta valmistuneita HSO-sihteerejä tai Helsingin liiketalouden ammattikorkeakoulusta, nykyisestä Haaga-Heliasta, valmistuneita tradenomeja, joiden koulutusohjelma oli Johdon assistenttityö ja kielet tai sittemmin Liiketoiminnan palveluratkaisut ja kielet. Vuonna 2018 jäsenrajat kuitenkin avattiin myös muille kuin HSO-sihteereille ja tradenomi, HSOille.
Skillan jäsenet edustavat yli 300 tehtävänimikettä, ja suurin osa työskentelee yksityissektorilla.
Historia.
Vuonna 1967 perustettiin yksityinen Helsingin Sihteeriopisto, josta valmistuivat ensimmäiset HSO-sihteerit vuonna 1968. Vuonna 1970 perustettiin HSO-sihteerit ry opistosta valmistuneille. Vuonna 1980 Sihteeriopisto liittyi osaksi yhteishakujärjestelmää ja vuonna 1992 siitä tuli osa Helsingin liiketalouden ammattikorkeakoulu Heliaa.
Sihteeriopiston lakkauttamisen jälkeen loppui myös HSO-sihteerin nimikkeen myöntäminen, sillä Helian (nykyisen Haaga-Helia ammattikorkeakoulun) johdon assistenttityön ja kielten koulutusohjelmasta valmistuu tradenomeja. Skillan jäsenet voivat kuitenkin käyttää nimikettä tradenomi, HSO.
Vuosina 2003–2011 yhdistyksen nimi oli Tradenomi HSO Sihteerit ry ja vuosina 2011–2021 Aito HSO ry. Nykyinen nimi on ollut käytössä maaliskuusta 2021.
Erityisalojen jäsenjärjestöt Skilla ry ja Liiketalouden liitto LTA ry yhdistyvät 1.1.2024 . Aloitteen yhdistymisestä teki Liiketalouden Liitto LTA ry. Fuusioituva yhdistys on nimeltään Skilla ry. ja fuusiosta syntyvä noin 2 600 jäsenen yhdistys edustaa hallinnon ja liiketalouden korkeakoulutettuja esihenkilöitä ja asiantuntijoita. Jäsenet työskentelevät monipuolisissa tehtävissä yrityksissä, järjestöissä ja julkisella sektorilla.
Molempien yhdistysten jäsenet hyväksyivät fuusion huhtikuun lopussa pidetyissä kokouksissa. Yhteinen yhdistys jatkaa 1.1.2024 Skillan brändillä. Skilla ottaa perintönä käyttöön LTA:n pitkäaikaisen sloganin "”Osaajia tarvitaan aina”".
Härkin

Härkin on hämmennysväline, sen nimityksiä ovat myös hierin ja hierrin. Härkimeksi kutsutaan puista, nuoresta männystä tehtyä haarapäistä sekoitinta, jonka päässä on 4–7 oksahaaraa. Härkin tarkoittaa myös saman muotoista vesimyllyn, härkinmyllyn eli jalkamyllyn koneiston osaa.
Hämmennin.
Kädenlämpöiseen veteen sekoitetaan ruisjauhot melalla tai härkkimellä. Männyn latvuksesta tehty härkin on sitä kätevämpi hämmentämisväline, mitä useampi sorkka eli oksahaara siinä on. "Neljäsorkka nälkää, viissorkka viljaa, kuussorkka kuivaa, seitsensorkka sekoittaa". 
Ruisjauhot lisätään veteen tasaiseksi velliksi. Päivän mittaan tai viimeistään illansuussa sekoitetaan loput jauhoista kunnes härkin seisoo taikinassa.
Vesimylly.
Vesimyllyistä vanhin, härkin-, hierin eli jalkamylly oli käytössä jo esihistoriallisen ajan lopulla. Akseli siipineen muistutti hahmoltaan neljällä oksantyngällä varustettua puuronhämmennintä, härkintä, josta myllykin sai nimensä.
Puro- eli jalkamylly (myös hierin- ja härkinmylly). Yksinkertaisen vesimyllyn koneiston tärkein osa on vaakasuoraan parruun, sammakko-hirteen tuettu pysty siipitukki, jonka alapäähän on kiinnitetty pystysuoraan asentoon säteittäiset siivet eli härkinlaudat. Vesivirran pyörittämän siipitukin ulkomuodon perusteella koko laitosta on kutsuttu Suomen itä- ja pohjoisosissa hierin- tai härkinmyllyksi, sillä siipitukki muistuttaa hahmoltaan entisajan vispilää tai taikinansekoituskeppiä, joilla oli murteissamme nämä nimitykset.
Lilli Alanen

Lilli Kristina Alanen (o.s. Gullichsen; 16. lokakuuta 1941 Pori – 22. lokakuuta 2021 Helsinki) oli suomalainen filosofi ja filosofian historian professori. Hän työskenteli Uppsalan yliopiston filosofian laitoksessa Ruotsissa vuodesta 1998 eläkkeelle jäämiseensä saakka, ja sen jälkeen hän työskenteli osan vuotta vierailevana professorina Kalifornian yliopistossa Berkeleyssä. Hän erikoistui paitsi filosofian historiaan – erityisesti René Descartesiin ja David Humeen – myös feministiseen filosofiaan.
Alanen väitteli tohtoriksi Helsingin yliopistosta vuonna 1982. Ennen siirtymistään Uppsalaan hän toimi tutkijana Helsingissä. Descartesin mielenfilosofiaa käsittelevässä teoksessaan "Descartes’s Concept of Mind" (2003) Alanen noudattaa historiallista lähestymistapaa ja tarkastelee Descartesin edeltäjiä ja hänen mielenfilosofiansa kehitystä. Alanen osoittaa, että sillä, kuinka Descartes pohti ruumiin ja mielen suhdetta, on paljon laajempia seurauksia kuin Descartesiin yleensä liitetty kartesiolainen dualismi antaa ymmärtää.
Alanen oli Academia Europæan jäsen vuodesta 2010. Hän oli myös Suomen Tiedeseuran jäsen.
Alanen on taidevaikuttaja Maire Gullichsenin ja vuorineuvos Harry Gullichsenin tytär sekä professoreiden Johan Gullichsenin ja Kristian Gullichsenin sisar. Alanen toimitti Maire Gullichsenin muistelmat "Sateenkaaren värejä, tummia sävyjä" yhdessä Cita Reuterin kanssa.